Björgunarsveitir mega nú nota litaða olíu á björgunartæki Félagar í Slysavarnafélaginu Landsbjörgu fagna þeirri afgreiðslu sem varð í síðustu viku á Alþingi á frumvarpi um breytingu á lögum um olíugjald . Samkvæmt niðurstöðu Alþingis er björgunarsveitum nú heimilt að nota , á sérútbúin tæki til björgunarstarfa , litaða olíu . Um er að ræða gríðarlegan sparnað fyrir björgunarsveitir um allt land og ekki síst hjá litlum björgunarsveitum í fámennari byggðarlögum þar sem fjáröflunarleiðir eru takmarkaðar . “ Slysavarnar - og björgunarsveitarfók í landinu stendur í þakkarskuld við alþingismenn sem unnu að þessari farsælu lausn málsins . Í samþykktinni fellst mikil viðurkenning á starfi sjálfboðaliða í íslenskum björgunarsveitum , ” segir m.a. í ályktun frá Slysavarnafélaginu Landsbjörgu . Við atkvæðagreiðslu í þinginu reyndust allir þingmenn utan einn sammála þessari breytingu á frumvarpinu .